Es pot sol·licitar en qualsevol moment, quan s'inicia l'activitat.
La normativa estableix l'obligació de portar el registre de certes dades segons el tipus d'activitat.
Podeu utilitzar els models següents:
Registre de lliuraments de llet a compradors: els productors han de mantenir a la seva explotació un registre actualitzat en què han d'anotar tots els lliuraments de llet.
El registre ha de contenir, com a mínim, les dades relatives a la data en què té lloc el lliurament, la quantitat de llet lliurada, l'operador i el codi d'identificació de la cisterna que la recull, com també una indicació quan s'hagi fet presa de mostres i el resultat de l'anàlisi (article 7.1 del Reial decret 217/2004, de 6 de febrer, pel qual es regulen la identificació i el registre dels agents, els establiments i els contenidors que intervenen en el sector lacti, i el registre dels moviments de la llet.
Registre de les cisternes de transport de llet: totes les operacions de neteja s'han d'anotar en el full de registre de rentats, que ha d'acompanyar la cisterna de transport de llet.
En aquest full s'hi han d'incloure, com a mínim, les dades següents: data i hora de neteja, nom i cognoms de l'operari, producte utilitzat, número de registre de la cisterna en el «Registre general d'agents del sector lacti» i número de registre de la instal·lació de rentat en el «Registre general d'agents del sector lacti» establerts en el Reial decret 217/2004, de 6 de febrer.
Aquests registres s'han de conservar durant tres anys.
(Annex III del Reial decret 1728/2007, de 21 de desembre, pel qual s'estableix la normativa bàsica de control que han de complir els operadors del sector lacti i es modifica el Reial decret 217/2004, de 6 de febrer, pel qual es regulen la identificació i registre dels agents, establiments i contenidors que intervenen en el sector lacti, i el registre dels moviments de la llet).
El registre d'agents i contenidors de totes les comunitats autònomes s'integren en una base de dades, que s'anomena LETRAQ (LEche TRAzabilidad Quality), i que resideix al web del Ministeri d'Agricultura, Pesca i Alimentació.
En data 17 de gener de 2008 s'ha publicat el Reial decret 1728/2007, que modifica el Reial decret 217/2004, on s'estableix la normativa bàsica de control que han de complir els operadors dels sector lleter.
Com a novetat, preveu un pla anual de mostreig amb recollida i anàlisi de mostres de llet, els resultats de les quals generaran alertes a través de l'aplicació informàtica LETRAQ (nom junt o separat) que serviran con a base per a les actuacions obligatòries i oficials, previstes a la normativa vigent.
S'incorpora, doncs a LETRAQ un mòdul de qualitat que converteix l'aplicació en una eina imprescindible per al control de qualitat de la llet lligada a la traçabilitat.
A més, es crea la figura dels centres d'operacions, operadors que tenen cisternes pròpies o llogades per recollir llet, i després la descarreguen en un centre lacti vinculat a un altre operador, que també resta obligat a comunicar els moviments de la llet a través de LETRAQ.
Finalment, cal remarcar que als centres de recollida, transformació i destrucció de la llet s'hi afegeix el registre de centres de neteja de les cisternes de transport, el qual assegura un millor control de la higiene d'aquest aliment.
El RD 752/2011, de 9 de juliol, estableix la normativa bàsica de control que han de complir els agents del sector de llet crua d'ovella i cabra.
Amb aquesta norma s'estèn a oví i cabrum de llet l'obligació establerta en el RD 1728/2007.
Cada destinatari/ària ha de presentar un formulari específic:
Les declaracions dels agents dels sector lleter de Catalunya s'han de presentar a l'oficina comarcal que correspongui a la ubicació de l'explotació ramadera o a l'oficina comarcal de la seu social en el cas d'operadors del sector.
També es pot presentar a qualsevol de les oficines de gestió empresarial (OGE).